Uunga:

AK (Atorfilit Kattufiat),

ASG (Kalaallit Nunaanni Ilinniagartuut kattuffii),

Avannaata Kommunia,

Sulisitsisut,

IMAK (Ilinniartitsisut Meeqqat Atuarfianneersut Kattuffiat),

Kommune Kujalleq,

Kommune Qeqertalik,

Kommuneqarfik Sermersooq,

NUSUKA (Nunaqavissut Suliffiutillit Kattuffiat),

Qeqqata Kommunia,

RAL (Royal Arctic Line),

Royal Greenland,

SIK (Sulinermik Inuussutissarsiuteqartut Kattufiat)

**Tusarniaaneq pillugu ”Siunnersuut uunga: Sulisitsisup sulinermik inuussutissarsiuteqartumik atorfeqarnermi atugassarititaasut pillugit ilisimatitsisussaaneranut Inatsisartut inatsisaata (atorfeqarnermik uppernarsaasarnermut inatsisip) atuutilernissaa pillugu Namminersorlutik Oqartussat nalunaarutaat”**

11/11/2024  
Sags nr. 2023 - 8089   
Akt. id. 24749119

Postboks 970

3900 Nuuk

Tlf. (+299) 34 50 00

Fax (+299) 34 63 64

E-mail: [isn@nanoq.gl](mailto:isn@nanoq.gl)

[www.naalakkersuisut.gl](http://www.naalakkersuisut.gl)

**Tunuliaqutaasut**

Sulisitsisup sulinermik inuussutissarsiuteqartumik atorfeqarnermi atugassarititaasut pillugit ilisimatitsisussaaneranut Inatsisartut inatsisaat (atorfeqarnermik uppernarsaasarnermut inatsit) nr. 16, 21. november 2022-meersoq Inatsisartut 2022-mi ukiakkut ataatsimiinneranni suliarineqarpoq akuersissutigineqarlunilu. Inatsimmi § 7, imm. 2 naapertorlugu taanna Naalakkersuisut nalunaarummik aalajangersaanerisigut atuutilertussaavoq. Inatsimmut oqaaseqaatini allaqqasoqarpoq:

*”Sulisitsisut eqqarsaatigalugit Inatsisartut inatsisaata atuutilerfissaa qaammatinik arfinilinnik sioqqullugu nalunaarut tamanut ammasumik saqqummiuneqartariaqarpoq.”*

Nalunaarut naatsorsuutigineqarpoq atuutilissasoq kingusinnerpaamik ulloq 31. december 2024, taamaalilluni Inatsisartut inatsisaat atuutilissasoq ulloq 1. juli 2025 aalajangersarneqarluni. Allatut oqaatigalugu inatsit ulloq 21. november 2022-mi akuersissutigineqarpoq aamma atuutilissalluni ulloq 1. juli 2025-mi, ukiut marluk affarlu qaangerlugit.

Naalakkersuisut isumaqarput, sulisitsisut, pisortat namminersortullu, taamaalillutik inatsisip piviusunngortinnissaanut atatillugu nalimmassaanissamut naammattumik pisariaqartumillu piffissaqartut.

**Tusarniaaneq ataatsimut isigalugu**

Oqaaseqaataasinnaasut inussiarnersumik qinnutigineqarpoq nassiunneqassasut uunga; Isumaginninnermut, Ilaqutariinnut, Suliffeqarnermut Nunamullu Namminermut Naalakkersuisoqarfimmut [isn@nanoq.gl](mailto:isn@nanoq.gl) aqqutigalugu Mehdi Shams [mehs@nanoq.gl](mailto:mehs@nanoq.gl) assilineranik ilanngullugu.

*Tusarniaanermut akissutinut piffissaliussaq kingusinnerpaaq ulloq 04.12.2024*

**Ilanngussaq:**

1. Sulisitsisup sulinermik inuussutissarsiuteqartumik atorfeqarnermi atugassarititaasut pillugit ilisimatitsisussaaneranut Inatsisartut inatsisaata (atorfeqarnermik uppernarsaasarnermut inatsisip) atuutilernissaa pillugu Namminersorlutik Oqartussat nalunaarutaannik missingiut

Inussiarnersumik inuulluaqqusillunga

Mehdi Shams

Immikkoortortaqarfimmi pisortaagallartoq

Inatsisilerinermut Immikkoortortaqarfik